ecela oko ku Tixo. Bulumko bunina obu buka Dukwana bumsa ehlatini ? Bulumko bunina obu bupantse ukulahlekisa izikolo ezininzi ngokubona umntu omdala wase sikolweni esiya ehlatini? U-Dukwana uti uliciko kodwa asifumani bali lake lokumnceda u-Sandile ukuba angalwi. Uze uke ugqale ibali lika Tyala elikwi *Sigidimi Samaxosa* sika October 1st, elisindise ama Ngqika amaninzi, engelimsindisile no Sandile ukuba wayepulapule. Ndipela ngelokuba u-Dukwana ubengenabulumko ; nokuba ubenabo batshitsha. Zininzi indawo ezingabukanyezayo ubulumko ku Dukwana.

Ndikufupi Nohoho.

Agnes September 13, 1878.

Kekaloku Mhleli kaundifakele lamazwana, besise matyaleni ngomhla wama 30 ka August. Ibiyimbizo yabantu bonke, kwesisi qingata sika Mr. C. H. Driver nam ndaya, ukuya kupulapula kekaloku site sakuba sifikile sahlala ngapandle kwe ofisi, kwapuma nmgci- ni mnyango, wati zeniti maxa nibona Imantyi nisuke nime nonke, savuma, yabonakala seipuma endlwini yayo, sasuka sonke sabulisa sonke, yangena e-ofisini kancinane, yapuma, “yati pulapulani” yati ndinibizele into eningayaziyo, nina pulapulani nonke, eapulapula yati ndiza kuninika incwadi, nize ningene ngalomnyango, nipume ngalowa, wati into yayo le­ncwadi ndiyakunixelela emva kwedinar, ndakuba ndigqibile ukuninikandiya kunixelela into yayo. Wa- zahlulahlula izibonda, wati ize kungene esosibonda nabantu baso. Sahlala pantsi sonke, ndite ndisahleli ndapakamisa amehlo, ndakangela abantu ukubabaninzi kwabo ndabona abantu abaninzi abangekaguquki ndeva ubuhlungu, kumpefumlo warn, ndati kwenye indodana uyababonana ababantu, abangekaguquki, abahleli ngapandle kokwazana no Kristu yavuma indodana leyo, ndati u lakukangela ngakuti magqoboka, sasuka asabonakala, ngenxa yobuncinane betu. He, kekaloku zihlobo zam nditi, ngeli pepa lam, makesitandaze kakulu, kwinkosi yesivuno, ukuba yomeleze izicaka zayo, ezisebenzayo esitiyeni sayo. Izihlobo zetu zisahleli ebumnyameni, tandazelani abafundisi, tandazelani abavangeli, tandazelani aba- shumayeli abamshumayelayo u-Kristu ngentlungu zompefumlo. He, ngakumbi ngelixesha langoku zihlobozam. Balekani bazalwana bam ngalomjikelo ka K ristu kakuhle.

Lembizo yayi nkulu kakulu, sangena sawanikwa amapetshana amancinane okuzihlanganisela kwipatiloni eyakupuma mandibuye nganeno zihlobo zam. Hleze inkosi yam ixakaniseke, Umhleli we *Sigidimi,* ngokabandenze amazwi amade kangaka.

Joe James.

Pakati Kwamahlati, October 4, 1878.

Mhleli we *Samaxosa* ndifakele lamazwi

epepeni lendaba, ndifuna ukubuya ndibale ngoluguqulo lutsha ngendawo ezitile. Ndaka ndabala ndibuza ilizwi lofefe ukuba kutiwe lubabalo andaxelelwa mntu, nanamhlanje lonto andikayazi. Ewe abanye bapendula ngokuti masibalele abaguquli, abanye bati ilungile incwadi le, abanye bati masiyifunde, abanye masiyitenge, akwabiko ungenayo embuzweni warn, kanti ndibuza nje ndiyifundile, ndiyitengile. Basuke abazalwana bandazise izinto esendizenzile ukutenga nokuyifunda, bangandicazeli umbuzo wam. Enye indawo nantsi bazalwana kuko into esisimanga kum ngoluluguqulo lutsha. Abanye bati lulungile abanye bati alulunganga, into esisimanga nantsi, abati lulu­ngile bapela kwelo bangamisi mpawu zokutsho kwabo, kanti abanye bayazimisa impawn kungabiko uti ‘elozwi lingene ngokuti.’ Nanamhla ndiza kubala amanye endingawaziyo indlela abalwe ngayo Mat. ii: 12, *zihlatyelwe.* Ngumkosi into ehlatyelwayo. Nditi mna ngekutiwe, zati kuba zityilelwe ngu Tixo. Mat. iii, 4, *enombinqo wentlonze.* Intlonze yinto engasukwanga; into endiyaziyo mna liqamesi umtya obusukwa, umtya obanzi abezibopa ngawo amadoda. Yinina ukuba kutiwe *utando yintanda.* kucandeka kwento ‘ intanda.’ Belilungile elokuti urr.tandwa wam. Mat. iv, 15, yinina ukuba kutiwe intlanga. Kum elilizwi lentlanga alahluli Majuda naba heyideni. Mat. v, 3, 16, Itamsanqa liiizwi elihle noyolo lihle nalo kweyalo indawo. Itamsanqa alinakususwa nento le. Lilahlwe nganina ilizwi elikulu lentlanga zonke ezintsundu *lodumo* lento kutiwe *luzuko?* Uzuko luyakunyushelwa aluviwa; xa uti

udumo bayanela bonke bayazi into oyitetayo, *nobulali* buyakunyushelwa ngokululama bayeva bonke. Mat. ix, 10, 20 *ukunqenqa.* Akuko lizwi elinje. Isiko labantsundu kukuhlala nxa batyayo. Ewe anganqenqa nxa ayedwa. *'Ngentshinga.* Intshinga ngurnsila wexama; belisiti lakubulawa kugcinwe umsila uzunxitywe emdudweni. Andazi ke ukuba ingubo yo Msindisi ibinomsila wexama na. Mat. xv, 11, 22, *Ubunqambi* liiizwi elikulu ebubini balo, ukuncola bekwanele ; elilizwi lobunqambi lahlala nendawo yalo kuba into zonke zinendawo zazo. lhashe bekusitshiwo kulo. Banqangaza elilizwi asiyiyo nenteto yinto nje yomntu odubulekayo ngokuba ebekade ebiza, ati ke akude eve obebizwa ati ngomsindo yinina kade ndikunqangazela, alitetwa mntu upilileyo lona lingokucunuka lipuma ekulweni komntu. Mat. xvi, 8, *ukucamngca* asiyiyo into yokucinga, ukuteta okunjalo kokomntu onokumbombozela angayeki amanukuteta futi kutiwa ke uyacamngca lomntu. Enye into nditi mna mayibe yodwa inteto yama Ngqika ibekwe kwezinye incwadana ifundwe yodwa kuti kule ye Zibalo Ezingcwele kufakwe amazwi avelele intlanga zonke. Okunye mna anditsho ukuti lonakele lonke oluguqulo njengokuba ndingatsho ukuti olwangapambili lulungile. Nakulo izizane besingazazi: *ihlabati* ngumhlaba, ilizwe ke yinteto yoluntu ke leyo. Elilizwi lokuti ukuporofita ngati Sisutu eletu kuporofitesha. Eligama lomporofeti u-Jona yinina ukuba kutiwe ngu Yona. Mat. xxii, 2, *umsito* lilizwi eliyifaneleyo indawo yalo alinakususa umtshato ngokuba umsito luvuyo lomtshato, ungeko umtshato ungebeko umsi­to. Mat. xxiii, 24, Barwixe, makutiwe kukuginya. Maraki xvi, 14, *Wakungcikiva,* ukungcikiva yintlebendwana asilizwi ngaba umntu uyatetisa ngalo ukungcikiva, kukugxekeza umntu. Yohane vi, 8,19, belilungile olomfana. *Begweqile,* ndiyoyika nokutyila into eliteta yona. Pendulani ke bazalwana.

January Menye.

Alexandria, October 5, 1878.

Nkosi yam Mhleli.—Ndiyatabata ituba lokukucela ukuba undifakele lamazwana ambalwa kwelo pepa lako. Sekulixesha ndipulapulise indlebe yam, ezincwadini zamadodana akowetu ezibonakala kwelo pepa lako. Omnye uti, “ ndimna mna,” omnye ati, “ hai, oyena-yena ndim.” Ukutsho ke, ndenz’ ukuba akuviwana kakuhle, ngulowo nalowo uziv’ ubuciko bake, aze ngokwenjenjalo, adele omnye, ngoluguqulo lutsha noludala. Mna nditi olu lutsha lunenteto yesixosa enzulu (high Kaffir terms) engenakuqondwa yinxenye eninzi ngenxa yobunzulu bayo, xa upulapula umntu ekuleseshela akufika kulamazwi—Iqula lenzonzobila, umhadi, ukuhlapaniseka, ukomula &c., &c., &c. Lamazwi akavisiseki kakuhle xa umntu ewalesesha. Manditate amabini kula angapezulu anje ngo—u-nlhadi, no komula, la ke, ndike ndenz’ into yangabom ndiwabuze kubantu abatile ukuba ateta ntonina? Abo bantu ngabantu abangakolwayo abo ndibuza kubo: bati eli umhadi litetwa nga­bantu ahahlonipayo. He nditi ke lamazwi xa umntu ewalesesha encwadini awati ncam kamandi eluveni; ababantu bendibaz’ ukuba bayasazi isixosa kakuhle ngabantu abakulu abayaziyo inteto yesixosa ngqe. He manditi ke mhlaumbi mauye kushumayela emaqabeni uleseshe e-Testamenteni entsha ude ufike kulamazwi anje ngo mhadi, ukomula, namanye, ndinyanisekile ukuba umqabakazi angakangela komnye ancume kweli, u-mhadi, esiti entliziyweni “ hleliwenje kanti nencwadi le iyahlonipana nayo ? ” Ababantu ndike ndabuza kubo bati elilizwi umhadi ngumnxuma, xa uyisezala womntu igama lake liyelele emnxumeni kuyaye kutiwe, kuhlonitshwa, ngumhadi.

Elike likukomula liteta xa intombi zizakudla amasi beziqakile, umhlaumbi xa umfazi aza kudla amasi omzi wake emva kokuba ebeke wawazila ngenxa yesizatu esitile. Besenditshilo ukuti lencwadi iteta isixosa esipakamileyo esingena kuqondwa zintwana ezinje ngati, tina baqele isixosa-mfengu ukuba kuko into enjalo, njengoko atshoyo u-P. T. M. O. Ukuba ke lencwadi iyi Baibile inqatyiswa kangaka inteto yayo siya kutinina ke tina singasivayo isixosa esinzulu. Ndivumela u-Mr. Owasemkona ukuti eyamangesi i-Testamente yenye yencwadi ezinteto itambileyo ezincwadini zamangesi. Kanti ke yiya kwezt mbali nezinye ezinjalo uze kuzibonela ukubanzima kwenteto yawo. Ukuba kunqweneleka incwa­di eteta isixosa esinzima kunani lamazwi anqabe ka­ngaka akufakwa kwezembali nezinye zesixosa ? Ma­ndibuye ke apo.

Wena P. T. M. O. uti u-Mr. G. K. wadala iculo esi *Gidimini?* Kuhleliwenje kanti wena onke ama zwana ane vesi ezimbini nokuba zintatu nokuba zingapina lonto selili culo kuba kuko i-vesi ? Ukuba uke ulifunde ipepa lamangesi, nokuba uke uye apo kusakubako intlanganiso apo amanene esuka eme atete uyakufumana ukuba kukafuti eyenza lento yenziwa ngu G. K. epepeni lika September enjengo kubonga (Poetry) kungatshiwo ukuba liculo lento ke. Uti ugqiba abanje ngo G. K. nokuba bayazazi ukuba bayasazi isi Grike ? Andikolwa ukuba uyamgqiba u- G. K. kuba akazincomi ukuba uyasazi isixosa into enkulu wacazulula intlalo yabantu.

Wayixela njengokuba injalo kuba kakade abanye bayaye basukele pezulu kwakubako into entsha mhlaumbi nokuba lisiko elenziwayo litsha bagubuzele ngenxa yegugu lento entsha.

Wati abanye bayaye banamatele entweni endala kuba kade benayo bayiqelile. Ukuze axele iziposiso ezise Testamenteni entsha—endikolwayo ukuba nawe uyazibona ufane wena umtshabisa nje u-G. K. nga­pandle kwesizatu, mandigqibele nge liti ke :—

Masiyek’ ukutshabisana, ukutshabisan’ akulunganga, masihlale ngomanyano njengabazalanayo, masibe njengabantwana abatandanayo. Sibantwana bandlwin ’inye, bandlwin’ inye yapezulu.

Mdengezito.

IZINTO NGEZINTO.

Abantu bapesheya kwe Nciba baza kubalwa.

U-Ngangelizwe kuvakala ukuba uza kuhambela e-Kapa.

Abantsundu abebekumhlaba ka Gungubele bashe- nxiselwe kwindawo ebe imiwe ngu Mfanta.

U-Dr. Dale, Umongameli wabakangeli bezikula kuvakala ukuba uza kubuya msinya e-England aze kuquba umsebenzi wake.

Amafama ukuzitanda kwawo inkomo kufana no- kwama Xosa. Ekutetweni kwamatyala e-Queen’s town bekuko ama Xosa abe netyala lokuba iguslia zika Mr. Barlett ezimashumi matandstu. Umnini nkomo ebeze kufuna imbuyiselo. Ekutetweni kwetyala kuvakele ukuba ababantu ebese badle inkomo ezimashumi matatu, unga angafumana ngapezu koko! Ite yakuva lonto Ijaji ayavuma kunika mbuyiselo.

Kwa Zulu.—Ukungeva kwama Zulu kuya kuhluma ngokuhluma. Okwexesha elide kutiwa iruluwa nemipu ebeyi fumana kuma Portuguese e-Delasgoa Bay. Kekaloku ngeku izipata mandla zakona azivumi kuzirola ezonto. Isuke inkosi yatumela umpaka ti otile enomkosi ukuya kuxela ukuba uya kuza kuwadla ama Portuguese lawo emva kobuba egxote ama Ngesi. Ukuba kuko inyaniso kulo nteto zinga- ba imini zobukosi buka Cetywayo zise kupeleni.— *Herald.*

Inkosi ebezisilwa.—Ipepa lase Rini liti u-Gu- ngubelano Stokwe Tyali no Tini Maqoma banduluke ukuya e-Kapa ngomkombe abati yi “ Venice.” Abayi kutunyelwa esiqitini, koko baya kusetyenziswa amatye e-Kapa njengokungati ngabantu abamnyama. No Gonya ufumene isigwebo esikwa njalo. Yena uya kuhlala etolongweni bonke ubom bake. Umninawa wake u-Matanzima uya kuhlala iminyaka emashumi mabini.

U-Nxito igqira elikulu lakwa Sarili libanjiwe. U-Sarili kubonakala ukuba akuko umqondayo apo akona. Kuvakal’ ukungati uzamela ukuya kwa Tshaka. Abanxamele umhlaba wama Mpondo badu mise ukuti ukululwe ngu Mqikela, kodwa ke akuko bungqina balondawo.

ISIGIDIMI SAMAXOSA, NOVEMBER 1, 1878. 6